Romanian leu

Romanian leu (, monikko lei, ISO 4217: RON) on Romanian rahayksikkö. Se jakaantuu sataan baniin (ban, mon. bani). Nykyinen leu otettiin käyttöön 1.7.2005, jolloin se korvasi 10 000 vanhaa leuta (ROL). Leu tarkoittaa leijonaa.

Romaniassa on käytössä 1, 5, 10, 50, 100, 200 ja 500 leun setelit. Romanian leut laskee liikkeeseen Romanian kansallinen pankki Banca Naţională a României.

Leu otettiin käyttöön ensi kertaa vuonna 1867. Kaksimetallinen leu koostui 5 grammasta hopeaa ja 0,3226 grammasta kultaa. Vuoden 1878 jälkeen Venäjän ruplan suosio kuitenkin syrjäytti oman valuutan. Vuonna 1889 Romania liittyi Latinalaiseen rahaliittoon ja otti käyttöön kultakannan. 

Toisen maailmansodan jälkeen leu uudistettiin 1947 ja 1952. Ensimmäisessä vaiheessa 20 000 vanhaa leuta korvattiin yhdellä uudella. Vuosina 1970–1989 sen kurssi oli kiinteä ja lailla määrätty. 

Romanian 1990-luvun alun talousuudistusten myötä inflaatio ylitti ajoittain 300 % vuodessa, ja syyskuussa 2003 yhdellä eurolla sai 40 000 leuta. Tammikuusta 2005 (jolloin Turkin liirasta pudotettiin kuusi nollaa) heinäkuun 2005 rahauudistukseen saakka leu oli maailman vähäarvoisin valuutta. Tuolloin oli myös käytössä miljoonan leun seteli.

Nykyiset Romanian setelit ovat muovisia (polymeeriä).

Romania liittymistä euroalueeseen on toistaiseksi lykätty määrittelemättömään ajankohtaan tulevaisuudessa.

Setelit
+ Nykyinen setelisarja Arvo Kuva Koko Pääväri Kuvaus Etupuoli Kääntöpuoli Mitat(mm) Eurovastine Etupuoli Kääntöpuoli 1 leu156px 156px 120 × 62 5 € Vihreä Nicolae Iorga ja metsäkatkero  Curtea de Argeșin tuomiokirkko ja Valakian vaakunakotka 5 lei165px 165px 127 × 67 10 € Violetti George Enescu ja tarhaneilikka  Romanian Athenaeum, konserttitalo Bukarestissa 10 lei 173px 173px 133 × 72 20 € Vaaleanpunainen Taidemaalari Nicolae Grigorescu ja rohtosalkoruusun kukka Perinteinen talo Olteniasta, Nicolae Grigorescun maalaus Rodica 20 lei173x173px173x173px136 x 77 -- Oliivinvihreä Ecaterina Teodoroiu ja keltasahrami Mărășeștin mausoleumi, voitonjumalatar kuvattuna Romanian 1. maailmansodan voitonmitaliin 50 lei182px 182px 140 × 77 50 € Keltainen Ilmailupioneeri Aurel Vlaicu ja edelweiss A Vlaicu II -lentokoneen piirustus, kotkan pää 100 lei191px 191px 147 × 82 100 € Sininen Ion Luca Caragiale ja tuoksuorvokin kukka Bukarestin kansallisteatteri ja Ion Luca Caragialen patsas 200 lei195px 195px 150 × 82 -- Oranssinruskea Lucian Blaga ja silkkiunikon kukkia Vesimylly ja  Hamagian kulttuurin "istuva ajattelija". 500 lei199px 199px 153 × 82 200 € Harmaa ja violetti Mihai Eminescu ja lehmuksenkukkia Alexandru Ioan Cuzan yliopiston pääkirjasto Iașissa, sanomalehti Timpul

Lähteet

Aiheesta muualla
Romanian kolikot ja setelit, Romanian kansallisen pankin sivut  

Luokka:Euroopan rahayksiköt
Leu